આદિલ ઉસ્માન રશીદ લેગસ્પિનર તરીકે ઈંગ્લિશ કાઉન્ટી ક્રિકેટમાં યોર્કશાયર ક્રિકેટ ક્લબ વતી કરારબદ્ધ છે. જોકે એ ટીમ વતી માત્ર સફેદ બોલવાળી મેચોમાં જ રમવાનું રશીદે નક્કી કર્યું છે. આ વર્ષના ફેબ્રુઆરીમાં એણે એવી જાહેરાત કરી હતી કે પોતે લાલ બોલથી નહીં રમે, એટલે કે ચાર કે પાંચ દિવસવાળી મેચોમાં નહીં રમે અને માત્ર સફેદ બોલવાળી મર્યાદિત ઓવરોવાળી મેચોમાં જ રમશે, પરંતુ હવે એણે નિર્ણય બદલ્યો છે અને ભારત સામે આગામી ટેસ્ટ શ્રેણીની 1 ઓગસ્ટથી એજબેસ્ટન (બર્મિંઘમ)માં શરૂ થનાર પહેલી મેચમાં રમવા એ તૈયાર થયો છે.